CELEX: 
Language: sl
Date: 2018-11-21 00:00:00
Title: IZVEDBENA UREDBA KOMISIJE (EU) …/… o vzpostavitvi začasnega neposrednega statističnega ukrepa za izkazovanje izbranih vsebin popisa prebivalstva in stanovanj iz leta 2021, geokodiranih na mreži z velikostjo celic 1 km²

IZVEDBENA UREDBA KOMISIJE (EU) …/…
            
            
               z dne 21.11.2018
            
            
               o vzpostavitvi začasnega neposrednega statističnega ukrepa za izkazovanje izbranih vsebin popisa prebivalstva in stanovanj iz leta 2021, geokodiranih na mreži z velikostjo celic 1 km²
               
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (ES) št. 223/2009 Evropskega parlamenta in Sveta o evropski statistiki
                  1
                in zlasti člena 14(2) Uredbe,
            
            
               ob upoštevanju naslednjega:
            
            
               (1)Izkazovanje usklajenih popisnih vsebin na ravni Unije na mrežnih celicah s stalno površino, zlasti na mreži z velikostjo celic 1 km², je ključni evropski statistični rezultat za prihodnje strategije držav članic glede oblikovanja politik in popisov.
            
            
               (2)V skladu s členom 14(1)(b) Uredbe (ES) št. 223/2009 lahko Komisija v posebnih in ustrezno utemeljenih primerih za zadovoljitev nepričakovanih potreb določi začasni neposredni statistični ukrep, ki izpolnjuje pogoje iz člena 14(2) navedene uredbe.
            
            
               (3)Ta začasni neposredni statistični ukrep bi moral zagotoviti zbiranje podatkov za eno referenčno leto. Vse države članice bi morale biti sposobne na referenčni datum popisa prebivalstva in stanovanj za leto 2021 predložiti univariatne podatke o popisu, geokodirane na mreži z velikostjo celic1 km²; Unija bi morala tudi zagotoviti finančne prispevke nacionalnim statističnim uradom in drugim nacionalnim organom za kritje njihovih dodatnih stroškov. Ta ukrep temelji na analizi stroškovne učinkovitosti in oceni skupnih dodatnih proizvodnih stroškov, ki ju pripravi Komisija.
            
            
               (4)Ta ukrep je upravičen s skupno potrebo Unije po zanesljivih, točnih in primerljivih informacijah o porazdelitvi prebivalstva z zadostno prostorsko ločljivostjo na podlagi usklajenih zahtev za rezultate in zlasti za oblikovanje vseevropskih regionalnih politik.
            
            
               (5)Usklajene, prostorsko razčlenjene demografske informacije po vsej Uniji so na voljo, cilj pa je za vsako državo članico izkazati en podatkovni niz, ki vsebuje izbrane teme popisa prebivalstva in stanovanj iz leta 2021, geokodirane na mreži z velikostjo celic 1 km². Dodatnega bremena za anketirance ni, saj bodo vse potrebne informacije pridobljene iz podatkov popisa iz leta 2021.
            
            
               (6)Za dosego primerljivih usklajenih izhodnih podatkov po vsej Uniji je zlasti treba določiti tudi mrežo s stalno površino na ravni Unije, sestavljeno iz celic z velikostjo 1 km². Poleg tega je treba določiti posebne vsebine in razčlembe teh vsebin ter podroben program, ki ga je treba izkazati na tej mreži z velikostjo celic 1 km². Nazadnje je treba določiti zahtevane prostorske in statistične metapodatke za tak podatkovni niz.
            
            
               (7)Direktiva 2007/2/ES Evropskega parlamenta in Sveta
                  2
                in z njo povezane izvedbene uredbe Komisije določajo zahtevane metapodatke
                  3
               , format podatkov
                  4
                in omrežne storitve
                  5
                za izkazovanje prostorskih podatkov. Konkretno točka 1 Priloge III zajema možne sisteme statističnih geografskih koordinatnih mrež za izkazovanje prostorskih podatkov in se v skladu s točko 10 Priloge III uporablja za nize prostorskih podatkov v okviru vsebine „Porazdelitev prebivalstva – demografija“.
            
            
               (8)Uredba (ES) št. 763/2008 Evropskega parlamenta in Sveta
                  6
                in z njo povezane izvedbene uredbe Komisije vzpostavljajo skupna pravila za prenos podatkov iz popisa iz leta 2021, zlasti referenčno leto in zahtevane metapodatke
                  7
               , tehnične specifikacije popisnih vsebin in njihove razčlembe
                  8
                ter tehnični format
                  9
               .
            
            
               (9)Države članice bi morale poslati potrjene podatke in metapodatke v elektronski obliki v ustreznem tehničnem formatu, ki ga določi Komisija. Pobudo za izmenjavo statističnih podatkov in metapodatkov (SDMX – Statistical Data and Metadata eXchange) o statističnih in tehničnih standardih za izmenjavo in souporabo podatkov in metapodatkov, na kateri temelji orodje Census Hub, so oblikovali Banka za mednarodne poravnave, Evropska centralna banka, Komisija (Eurostat), Mednarodni denarni sklad, Organizacija za gospodarsko sodelovanje in razvoj (OECD), Združeni narodi ter Svetovna banka. Pobuda SDMX in orodje Census Hub zagotavljata statistične in tehnične standarde ter standarde za pošiljanje podatkov za izmenjavo uradnih statistik. Zato bi bilo treba uvesti tehnični format v skladu z navedenimi standardi.
            
            
               (10)Komisija (Eurostat) je gostila projekt „Harmonizirano varstvo podatkov iz popisa v ESS“, katerega rezultat so dobre prakse in smernice za usklajeno zaščito pred razkritjem podatkov iz mreže z velikostjo celic 1 km².
            
            
               (11)Ukrepi iz te uredbe so v skladu z mnenjem Odbora za evropski statistični sistem –
            
         
         
            
               SPREJELA NASLEDNJO UREDBO:
            
            
               Člen 1
            
            
               Predmet urejanja
            
            
                Vzpostavi se začasni neposredni statistični ukrep, da se razvijejo, pripravijo in izkažejo izbrane vsebine popisa prebivalstva in stanovanj iz leta 2021, geokodirane na mreži z velikostjo celic 1 km² (v nadaljnjem besedilu: podatki iz mreže z velikostjo celic 1 km²).
            
            
               V ta namen je določena edinstvena, harmonizirana in stalna geoprostorska referenčna mreža za Evropo, sestavljena iz celic s površino 1 km². Določene so posebne vsebine in njihove razčlembe ter podrobni program in metapodatki za izkazovanje podatkov o popisu prebivalstva in stanovanj iz leta 2021, geokodirani na referenčni mreži z velikostjo celic 1 km².
            
            
               Člen 2
            
            
               Opredelitev pojmov
            
            
               V tej uredbi se uporabljajo opredelitve pojmov iz člena 2 Uredbe (ES) št. 763/2008. 
            
            
               Uporabljajo se tudi naslednje opredelitve pojmov:
            
            
               (1)„mreža“, „mrežna celica“ in „mrežna točka“ pomenijo mrežo, mrežno celico in mrežno točko, kot so opredeljene v točki 2.1 Priloge II k Uredbi (EU) št. 1089/2010;
            
            
               (2)„celotno prebivalstvo“ pomeni vse osebe iz mrežne celice, ki imajo običajno prebivališče v navedeni mrežni celici;
            
            
               (3)„podatkovni element“ pomeni eno meritev, ki je navedena v tabeli iz Priloge II k tej uredbi;
            
            
               (4)„vrednost podatkov“ pomeni informacije, ki jih zagotavlja podatkovni element. Vrednost podatkov je lahko „številčna vrednost“ ali „posebna vrednost“;
            
            
               (5)„številčna vrednost“ pomeni celo število, ki je enako ali večje od „0“ in zagotavlja statistične informacije o opazovanju navedenega podatkovnega elementa;
            
            
               (6)„potrjeni podatki“ pomenijo podatke, ki jih države članice preverijo v skladu z dogovorjenimi pravili potrjevanja;
            
            
               (7)„opazovana vrednost“ pomeni številčno vrednost, ki na podlagi vseh razpoložljivih informacij popisa iz leta 2021 čim bolje predstavlja opazovane ali imputirane informacije, zlasti pred uporabo kakršnih koli ukrepov za statistično zaščito podatkov;
            
            
               (8)„statistično zaupna vrednost“ pomeni številčno vrednost, ki se zaradi zaščite statistične zaupnosti podatkov ne sme razkriti v skladu z zaščitnimi ukrepi držav članic proti razkritju statističnih podatkov;
            
            
               (9)„posebna vrednost“ pomeni simbol, ki se prenese v podatkovnem elementu namesto številčne vrednosti;
            
            
               (10)„oznaka“ pomeni opombo, ki lahko spremlja določen podatkovni element za opis posebne značilnosti njegove vrednosti podatka.
            
            
               Člen 3
            
         
         
            
               Tehnične specifikacije referenčne mreže z velikostjo celic 1 km²
            
            
               1.V skladu z oddelkom 1.5 Priloge IV k Uredbi (EU) št. 1089/2010 je statistična referenčna mreža z velikostjo celic 1 km² za vseevropske namene mreža enake površine „Grid_ETRS89-LAEA1000“. Za namene te uredbe je prostorski obseg referenčne mreže v koordinatnem sistemu, določenem za to mrežo v oddelku 2.2.1 Priloge II k isti uredbi, omejen na vrednosti za pomik proti vzhodu med 900 000 in 7 400 000 metri ter vrednosti za pomik proti severu med 900 000 in 5 500 000 metri.
            
            
               2.V skladu z oddelkom 1.4.1.1 Priloge IV k isti uredbi se vsaka posamezna celica v referenčni mreži z velikostjo celic 1 km² označi z edinstveno šifro mrežne celice, ki je sestavljena iz znakov „CRS3035RES1000mN“. Temu sledi vrednost za pomik proti severu v metrih mrežne točke spodnjega levega kota mrežne celice, ki ji sledi znak „E“ in nato vrednost za pomik proti vzhodu v metrih mrežne točke spodnjega levega kota mrežne celice.
            
            
               3.Oznaka države članice pošiljateljice, kot je opredeljena v Medinstitucionalnem slogovnem priročniku, ki ga je objavil Urad za publikacije Evropske unije, in ji sledi znak „_“, se doda oznaki celice vsake mrežne celice, ki jo pošlje navedena država članica.
            
            
               Člen 4
            
            
               Tehnične specifikacije za vsebine podatkov mreže z velikostjo celic 1 km² in posamezne razčlembe teh vsebin
            
            
               Uporabljajo se tehnične specifikacije za vsebine iz Priloge k Uredbi (EU) 2017/543 za podatke popisa iz leta 2021. Razčlembe vsebin za namene te uredbe so določene v Prilogi I k tej uredbi.
            
            
               Člen 5
            
            
               Program podatkov iz mreže z velikostjo celic 1 km²
            
            
               1.Program podatkov iz mreže z velikostjo celic 1 km², ki jih mora vsaka država članica poslati Komisiji (Eurostatu) za referenčno leto 2021, je določen v Prilogi II.
            
            
               2.Države članice nadomestijo vse statistično zaupne vrednosti s posebno vrednostjo „ni na voljo“.
            
            
               Člen 6
            
            
               Uskladitev izhodnih podatkov
            
            
               1.Za lažjo primerljivost na ravni Unije se vrednosti izhodnih podatkov, ki se izkažejo, uskladijo. V ta namen imajo, če je mogoče, številčne vrednosti prednost pred posebnimi vrednostmi.
            
            
               2.Za zagotovitev dovolj točnih in zanesljivih informacij o prostorski razporeditvi celotnega prebivalstva države članice upoštevajo naslednje zahteve:
            
            
               (a)podatkovni elementi o celotnem prebivalstvu se ne sporočajo kot zaupni;
            
            
               (b)podatkovni elementi o celotnem prebivalstvu z opazovano vrednostjo, ki ni „0“, se označijo z oznako „naseljeno“; in
            
            
               (c)podatkovni elementi o celotnem prebivalstvu z opazovano vrednostjo „0“ se ne označijo z oznako „naseljeno“.
            
            
               Člen 7
            
            
               Metapodatki
            
         
         
            
               Države članice Komisiji (Eurostatu) predložijo metapodatke za podatke iz mreže z velikostjo celic 1 km² v skladu s Prilogo III.
            
            
               Člen 8
            
            
               Referenčni datum
            
            
               Referenčni datum podatkov iz mreže z velikostjo celic 1 km², ki jih pošlje vsaka država članica, je enak referenčnemu datumu, ki ga je navedena država članica sporočila v skladu s členom 3 Uredbe (EU) 2017/712.
            
            
               Člen 9
            
            
               Datum pošiljanja podatkov in metapodatkov
            
            
               1.Države članice Komisiji (Eurostatu) do 31. decembra 2022 predložijo potrjene in agregirane podatke ter metapodatke o celotnem prebivalstvu.
            
            
               2. Brez poseganja v odstavek 1 države članice Komisiji (Eurostatu) do 31. marca 2024 predložijo potrjene in agregirane podatke ter metapodatke.
            
            
               Člen 10
            
            
               Tehnični format za pošiljanje podatkov in metapodatkov
            
            
               Tehnični format, ki se uporablja za pošiljanje podatkov in metapodatkov, je format SDMX, kot se izvaja z orodjem Census Hub. Države članice pošljejo zahtevane podatke in metapodatke v skladu z opredelitvami strukture podatkov in ustreznimi tehničnimi specifikacijami, ki jih določi Komisija (Eurostat). Zahtevane podatke in metapodatke hranijo do 31. decembra 2034 zaradi morebitnih poznejših zahtev Komisije (Eurostata) za pošiljanje podatkov.
            
            
               Člen 11
            
            
               Zahteve glede kakovosti
            
            
               1.Države članice zagotovijo kakovost poslanih podatkov.
            
            
               2.Za namene te uredbe se za podatke, ki jih je treba posredovati, uporabljajo merila kakovosti iz člena 12(1) Uredbe (ES) št. 223/2009.
            
            
               3.Države članice Komisiji (Eurostatu) na njeno zahtevo posredujejo potrebne dodatne informacije za oceno kakovosti statističnih informacij.
            
            
               Člen 12
            
            
               Izkazovanje
            
            
               1.Komisija (Eurostat) izkaže podatkovne nize iz mreže z velikostjo celic 1 km² iz člena 5 in z njimi povezane metapodatke iz člena 7.
            
            
               2.Za namene te uredbe program podatkov in metapodatkov iz mreže z velikostjo 1 km², ki jih morajo poslati države članice in jih mora Eurostat izkazati, ustreza podatkom, ki jih države članice izkažejo na nacionalni ravni v skladu z Direktivo 2007/2/ES ter njenimi izvedbenimi uredbami (ES) št. 1205/2008, (ES) št. 976/2009 in (ES) št. 1089/2010.
            
         
         
            
               Člen 13
            
            
               Začetek veljavnosti
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 21.11.2018
            
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  
                        UL L 87, 31.3.2009, str. 164.
               
               
                  
                     (2)
                  
                        Direktiva 2007/2/ES Evropskega parlamenta in Sveta o vzpostavitvi infrastrukture za prostorske informacije v Evropski skupnosti (INSPIRE) (UL L 108, 25.4.2007, str. 1).
               
               
                  
                     (3)
                  
                        Uredba Komisije (ES) št. 1205/2008 o izvajanju Direktive 2007/2/ES Evropskega parlamenta in Sveta glede metapodatkov (UL L 326, 4.12.2008, str. 12).
               
               
                  
                     (4)
                  
                        Uredba Komisije (EU) št. 1089/2010 o izvajanju Direktive 2007/2/ES Evropskega parlamenta in Sveta glede medopravilnosti zbirk prostorskih podatkov in storitev v zvezi s prostorskimi podatki (UL L 323, 8.12.2010, str. 11).
               
               
                  
                     (5)
                  
                        Uredba Komisije (ES) št. 976/2009 o izvajanju Direktive 2007/2/ES Evropskega parlamenta in Sveta glede omrežnih storitev (UL L 274, 20.10.2009, str. 9).
               
               
                  
                     (6)
                  
                        Uredba (ES) št. 763/2008 Evropskega parlamenta in Sveta o popisih prebivalstva in stanovanj (UL L 218, 13.8.2008, str. 14).
               
               
                  
                     (7)
                  
                        Uredba Komisije (EU) 2017/712 o določitvi referenčnega leta ter programa statističnih podatkov in metapodatkov za popise prebivalstva in stanovanj iz Uredbe (ES) št. 763/2008 Evropskega parlamenta in Sveta (UL L 105, 21.4.2017, str. 1).
               
               
                  
                     (8)
                  
                        Izvedbena uredba Komisije (EU) 2017/543 o določitvi pravil za uporabo Uredbe (ES) št. 763/2008 Evropskega parlamenta in Sveta o popisih prebivalstva in stanovanj v zvezi s tehničnimi specifikacijami za vsebine in posamezne razčlembe teh vsebin (UL L 78, 23.3.2017, str. 13).
               
               
                  
                     (9)
                  
                        Izvedbena uredba Komisije (EU) 2017/881 o izvajanju Uredbe (ES) št. 763/2008 Evropskega parlamenta in Sveta o popisih prebivalstva in stanovanj glede načina in strukture poročil o kakovosti ter tehničnega formata za pošiljanje podatkov in o spremembi Uredbe (EU) št. 1151/2010 (UL L 135, 24.5.2017, str. 6).
               
            
      
    ---documentbreak--- 
      
         
         
            
               PRILOGA I
            
            
               Tehnične specifikacije razčlembe popisnih vsebin iz člena 4
            
            
               Tehnične specifikacije razčlemb vsebin popisa, podrobno opredeljenih v Prilogi k Uredbi (EU) 2017/543, se za namene te uredbe predložijo tako:
            
            
               –Vsaka vsebina, izbrana za izkazovanje na referenčni mreži z velikostjo celic 1 km², je navedena s svojim naslovom iz Priloge k Uredbi (EU) 2017/543.
            
            
               –Uporabljajo se tehnične specifikacije iz Priloge k Uredbi (EU) 2017/543, ki se nanašajo na navedeno temo na splošno.
            
            
               –Nato je opredeljena razčlemba za navedeno vsebino.
            
            
               –Namen vseh razčlemb je razdelitev seštevka ali vmesnega seštevka po osebah.
            
            
               Vsebina: Kraj običajnega prebivališča
            
            
               Kategorije razčlembe te vsebine, o kateri država članica poroča, so vse celice referenčne mreže z velikostjo celic 1 km² iz člena 3(1), katerih območje vključuje del ozemlja navedene države članice, dopolnjuje pa jih ena sama virtualna mrežna celica na državo članico, da se upoštevajo osebe, ki niso razvrščene.
            
            
                     
                        Geografsko območje, ki temelji na referenčni mreži z velikostjo celic 1 km²
                           1
                        
                     
                  
                  
                     
                        GEO.G.
                     
                  
               
                     
                        x.
                     
                  
                  
                     
                        Vse mrežne celice, ki delno ali v celoti pripadajo ozemlju države članice
                     
                  
                  
                     
                        x.
                     
                  
               
                     
                        y.
                     
                  
                  
                     
                        Ena virtualna mrežna celica na državo članico
                     
                  
                  
                     
                        y.
                     
                  
               
               Če je kraj običajnega prebivališča osebe neznan na ozemlju države članice poročevalke, ki je zajeto v referenčni mreži, se lahko uporabijo dodatne znanstveno utemeljene, dobro dokumentirane in javno dostopne metode statističnega ocenjevanja, da se ta oseba razvrsti v določeno mrežno celico. Osebe, ki niso razvrščene v nobeno celico referenčne mreže, se razvrstijo v virtualno mrežno celico GEO.G.y. navedene države članice.
            
            
               Vsebina: Spol
            
            
               Za namene te uredbe se uporablja razčlemba SEX., ki je za to vsebino določena v Prilogi k Uredbi (EU) 2017/543.
            
            
               Vsebina: Starost
            
            
               Navedejo se naslednje kategorije razčlembe:
            
            
                     
                        Starost
                     
                  
                  
                     
                        AGE.G.
                     
                  
               
                     
                        1.
                     
                  
                  
                     
                        manj kot 15 let
                     
                  
                  
                     
                        1.
                     
                  
               
                     
                        2.
                     
                  
                  
                     
                        od 15 do 64 let
                     
                  
                  
                     
                        2.
                     
                  
               
                     
                        3.
                     
                  
                  
                     
                        65 let in več
                     
                  
                  
                     
                        3.
                     
                  
               
               Kot je določeno v Prilogi k Uredbi (EU) 2017/543, se zabeleži starost na referenčni datum v dopolnjenih letih.
            
            
               Vsebina: Trenutni status aktivnosti (število zaposlenih oseb)
            
            
               Sporoči se naslednja kategorija razčlembe, ki je vključena v razčlembo CAS.L. iz Uredbe (EU) 2017/543:
            
         
         
            
                     
                        Trenutni status aktivnosti
                     
                  
                  
                     
                        CAS.L.
                     
                  
               
                     
                        1.
                     
                  
                  
                     
                        Zaposlene osebe
                     
                  
                  
                     
                        1.1.
                     
                  
               
               Za to kategorijo se uporablja specifikacija „zaposlenih oseb“ v Prilogi k Uredbi (EU) 2017/543.
            
            
               Vsebina: Država/kraj rojstva
            
            
               Sporočijo se naslednje kategorije razčlembe, ki so vključene v razčlembo POB.L. iz Uredbe (EU) 2017/543:
            
            
                     
                        Država/kraj rojstva
                     
                  
                  
                     
                        POB.L.
                     
                  
               
                     
                        1.
                     
                  
                  
                     
                        Kraj rojstva v državi poročevalki
                     
                  
                  
                     
                        1.
                     
                  
               
                     
                        2.
                     
                  
                  
                     
                        Kraj rojstva v drugi državi članici EU
                     
                  
                  
                     
                        2.1.
                     
                  
               
                     
                        3.
                     
                  
                  
                     
                        Kraj rojstva drugje
                     
                  
                  
                     
                        2.2.
                     
                  
               
               Vsebina: Kraj običajnega prebivališča eno leto pred popisom
            
            
               Sporočijo se naslednje kategorije razčlembe, ki so vključene v razčlembo ROY. iz Uredbe (EU) 2017/543:
            
            
                     
                        Kraj običajnega prebivališča eno leto pred popisom
                     
                  
                  
                     
                        ROY.
                     
                  
               
                     
                        1.
                     
                  
                  
                     
                        Nespremenjeno običajno prebivališče
                     
                  
                  
                     
                        1.
                     
                  
               
                     
                        2.
                     
                  
                  
                     
                        Selitev znotraj države poročevalke
                     
                  
                  
                     
                        2.1.
                     
                  
               
                     
                        3.
                     
                  
                  
                     
                        Selitev iz države zunaj države poročevalke
                     
                  
                  
                     
                        2.2.
                     
                  
               
               Selitev znotraj iste mrežne celice se navede kot „Selitev znotraj države poročevalke“ (ROY.2.1.) ali kot „Selitev iz države zunaj države poročevalke“ (ROY.2.2.), kakor je primerno.
            
            
               PRILOGA II
            
            
               Program statističnih podatkov popisa, geokodiranih na referenčni mreži z velikostjo celic 1 km² iz člena 5
            
            
               Program podatkov iz mreže z velikostjo celic 1 km², ki se pošlje za referenčno leto 2021, je sestavljen iz ene dvorazsežne tabele, ki navzkrižno tabelira niz mrežnih celic GEO.G., opredeljen v Prilogi I, z naslednjo izbiro kategorij iz razčlemb vsebin popisa iz Priloge I:
            
            
                     
                        Kategorije vsebin popisa, ki se razčlenijo na referenčni mreži z velikostjo celic 1 km²
                     
                  
                  
                     
                        STAT.G.
                     
                  
               
                     
                        0.
                     
                  
                  
                     
                        SEX.0.: Celotno prebivalstvo
                     
                  
                  
                     
                        0.
                     
                  
               
                     
                        1.
                     
                  
                  
                     
                        SEX.1.: Moški
                     
                  
                  
                     
                        1.
                     
                  
               
                     
                        2.
                     
                  
                  
                     
                        SEX.2.: Ženski
                     
                  
                  
                     
                        2.
                     
                  
               
                     
                        3.
                     
                  
                  
                     
                        AGE.G.1.: manj kot 15 let
                     
                  
                  
                     
                        3.
                     
                  
               
                     
                        4.
                     
                  
                  
                     
                        AGE.G.2.: od 15 do 64 let
                     
                  
                  
                     
                        4.
                     
                  
               
                     
                        5.
                     
                  
                  
                     
                        AGE.G.3.: 65 let in več
                     
                  
                  
                     
                        5.
                     
                  
               
                     
                        6.
                     
                  
                  
                     
                        CAS.L.1.1.: Zaposlene osebe
                           2
                        
                     
                  
                  
                     
                        6.
                     
                  
               
                     
                        7.
                     
                  
                  
                     
                        POB.L.1.: Kraj rojstva v državi poročevalki
                     
                  
                  
                     
                        7.
                     
                  
               
                     
                        8.
                     
                  
                  
                     
                        POB.L.2.1.: Kraj rojstva v drugi državi članici EU
                     
                  
                  
                     
                        8.
                     
                  
               
                     
                        9.
                     
                  
                  
                     
                        POB.L.2.2.: Kraj rojstva drugje
                     
                  
                  
                     
                        9.
                     
                  
               
                     
                        10.
                     
                  
                  
                     
                        ROY.1.: Kraj običajnega prebivališča eno leto pred popisom nespremenjen
                     
                  
                  
                     
                        10.
                     
                  
               
                     
                        11.
                     
                  
                  
                     
                        ROY.2.1.: Kraj običajnega prebivališča eno leto pred popisom: selitev znotraj države poročevalke
                     
                  
                  
                     
                        11.
                     
                  
               
                     
                        12.
                     
                  
                  
                     
                        ROY.2.2.: Kraj običajnega prebivališča eno leto pred popisom: selitev iz države zunaj države poročevalke
                     
                  
                  
                     
                        12.
                     
                  
               
               PRILOGA III
            
            
               Zahtevani metapodatki za podatke mreže z velikostjo celic 1 km² iz člena 7
            
            
            
               Metapodatki o podatkovnih elementih
            
            
               1.Kadar je ustrezno, države članice podatkovnemu elementu dodajo naslednje oznake:
            
            
               (a)„začasno“;
            
            
               (b)„naseljeno“;
            
         
         
            
               (c)„revidirano“;
            
            
               (d)„glej pojasnilo“;
            
            
               (e)„statistično zaupno“ 
                  3
               .
            
            
               2.Oznaka „začasno“ spremlja samo vrednosti podatkov o „celotnem prebivalstvu“, o katerih se poroča v skladu s členom 9(1) in ki jih država članica v času poročanja ne šteje za končne podatke.
            
            
               3.Oznaka „naseljeno“ se uporablja samo za podatkovne elemente o „celotnem prebivalstvu“ na podlagi določb iz člena 6(2).
            
            
               4.Za vsako podatkovno vrednost, ki jo spremlja vsaj ena od oznak „revidirano“ ali „glej pojasnilo“, se navede obrazložitveno besedilo.
            
            
               5.Vsak podatkovni element, katerega statistično zaupna vrednost celice je bila nadomeščena s posebno vrednostjo „ni na voljo“, se opremi z oznako „statistično zaupno“.
            
            
               Metapodatki o vsebinah
            
            
               Poleg metapodatkov o vsebinah, poslanih Komisiji (Eurostatu) v skladu s členom 6 Uredbe (EU) 2017/712, države članice zagotovijo metapodatke o vsaki vsebini iz Priloge I ter navedejo podatkovne vire in metodologijo, uporabljene za pridobitev vrednosti podatkov za navedeno vsebino na referenčni mreži z velikostjo celic 1 km². Metapodatki vsebujejo zlasti:
            
            
               –informacije o zanesljivosti in točnosti sporočenih vrednostih podatkov;
            
            
               –opis vseh metodologij, uporabljenih za oceno vrednosti podatkov na referenčni mreži z velikostjo celic 1 km², vključno z zanesljivostjo in točnostjo dobljenih vrednosti podatkov;
            
            
               –opis vseh metodologij, uporabljenih za razvrščanje oseb posameznim mrežnim celicam pod vsebino „kraj običajnega prebivališča“, vključno z informacijami o značilnostih oseb pod kategorijo GEO.G.y.
            
            
               Referenčni metapodatki
            
            
               Podatki in struktura metapodatkov, določeni v Prilogi k Uredbi (EU) 2017/881, se za namene te uredbe dopolnijo z naslednjimi točkami, ki se posebej nanašajo na podatke mreže z velikostjo celic 1 km²:
            
            
               –Točka 3.3. „Obdelava in vrednotenje“ se dopolni z dodatno podtočko 3.3.3. „Dodatne informacije o generični metodologiji (ki ni povezana z vsebino), uporabljeni za pripravo podatkovnega niza mreže z velikostjo celic 1 km²“.
            
            
               –Točka 3.4. „Izkazovanje“ se dopolni s posebnimi informacijami o ukrepih za statistično zaščito podatkov, ki se nanašajo na podatkovni niz mreže z velikostjo celic 1 km². Države članice Komisiji (Eurostatu) zagotovijo informacije o ukrepih, povezanih s harmoniziranim varstvom podatkov mreže z velikostjo celic 1 km², zlasti če so uporabljene dobre prakse in smernice ESS za usklajeno varstvo podatkov mreže z velikostjo celic 1 km².
            
            
               –Točka 4.2. „Pravočasnost in točnost“ se dopolni s posebnimi datumi za pošiljanje in morebitne revizije podatkov ter metapodatkov mreže z velikostjo celic 1 km².
            
            
               –Točka 4. „Ocena kakovosti podatkov“ se dopolni z dodatno podtočko 4.7 „Geografske informacije – kakovost podatkov“, ki zajema načela geografske kakovosti, zlasti ozemeljsko pokritost in primerljivost, položajno natančnost ter časovno skladnost in popolnost geografskih podatkov, ki se uporabljajo za geokodiranje.
            
            
         
         
            
                  
                     (1)
                  
                        Šifre „x.“ so identifikacijske šifre mrežnih celic, kot so določene v členu 3. Šifra „y.“ je sestavljena iz niza znakov „unallocated“, dodanega za oznako države članice poročevalke, kot je določeno v členu 3(3).
               
               
                  
                     (2)
                  
                        Podatki o kategoriji „zaposlene osebe“ se pošljejo, če je mogoče, odvisno od razpoložljivosti v državi članici pošiljateljici.
               
               
                  
                     (3)
                  
                        Ta oznaka se ne uporablja za podatkovne elemente o celotnem prebivalstvu, kakor je določeno v členu 6(2)(a).